АҞӘА, лаҵара 28 - Sputnik. Краснодартәи атәылаҿацә аҟны уахыки-ҽнаки рыла иаарԥшу 76 акоронавирус хҭыс роуп ҳәа аанацҳауеит атәылаҿацә ахадара асаит. Абасала, аҵыхәтәантәи аамҭазы авирус змоу рхыԥхьаӡара лаҟәуа иалагеит.
Арегион аҟны зынӡа абри аҩыза адиагноз рзықәыргылоуп 3582-ҩык, ргәы бзиахахьеит: 2393-ҩык.
"Аҿыц чымазцәа рҟынтәи 26–ҩык хацәоуп, 50-ҩык ҳәсоуп. Ахҭысқәа абасала еихшоуп: 25 - Краснодар, 8 – Кавказтәи араион, 7 – Шәача, 5 – Гулькевичтәи араион, 5 - Гориачи Клиуч, Қарҭтәи Тимашевсктәи араионқәа рҿы хԥа-хԥа, Новопокровск, Динск, Красноармеиск, Усть-Лабинск, Еиск, Туапсинск, Белореченск, Кореновск араионқәа рҿы ҩба-ҩба, Калининск, Мостовск, Славианск, Лабинск араионқәа рҿы акака", - аҳәоит адырраҭараҿы.
Роспотребнадзор 44729 ҭҵаара мҩаԥнагахьеит акоронавирус азы, Агәабзиарахьчара арегионалтә лабораториақәа – 124401, урҭ рахьтә 3582 аҵыхәтәантәи уахыки-ҽнаки рыла имҩаԥгоуп.
Ауааԥсыра акоронавирус рацәыхьчаразы аоперативтә штаб аҵыхәтәантәи адыррақәа рыла, апандемиа аамҭала Аԥсны акоронавирус рыман 28-ҩык. Урҭ рҟынтәи жәохәҩык ргәабзиара ҭышәынтәалеит, аӡәы дыԥсит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>